Tetraphalerus

Tetraphalerus bruchi
 Tetraphalerus wagneri

Tetraphalerus er en slekt av nattaktive biller som lever i døde eller dødende trær eller deres røtter. Den tilhører den arkaiske gruppen Archostemata.

Utseende 
De er mørke, slanke, flate biller, dekkvingene har opphøyde ribber og nettmønster. Kjevene (mandiblene) er fremoverrettede og ganske store. Antennene er mer eller mindre sylindriske eller perlekjede-aktige. Brystskjoldet (pronotum) er lengre enn bredt. Beina er ganske korte, slanke og mørke.

Utbredelse 
De nålevende artene lever i det sørlige Sør-Amerika, mens fossile arter er kjent fra Asia.

Historie 
Ommatidae er en gammel gruppe som åpenbart må ha vært mye mer artsrik i tidligere tidsperioder. 
Fossiler av denne slekten er kjent fra jura og kritt, men foreløpig ikke fra tertiær - de nålevende artene fremstår dermed som levende fossiler.

Systematisk inndeling 
En del fossile arter som tidligere ble plassert i denne slekten er nå fordelt på diverse andre slekter.

 Ordenen biller, Coleoptera
 Underordenen Archostemata
 Familien Ommatidae Sharp & Muir, 1912
 Gruppen Tetraphalerini Crowson, 1962
 Slekten Tetraphalerus Waterhouse, 1901 - 24 fossile og to nålevende arter:
 Tetraphalerus bruchi Heller, 1913 - nordlige Argentina
 Tetraphalerus wagneri Waterhouse, 1901- Sør-Amerika
 Fossile arter:
  †Tetraphalerus brevis Ponomarenko, 1964 Karabastau- formasjonen, Kasakhstan, sen jura
  †Tetraphalerus collaris Ponomarenko, 1997 Dzun-Bain- formasjonen, Mongolia, tidlig kritt
  †Tetraphalerus glabratus Ponomarenko, 1997 Togo-Khuduk-formasjonen, Mongolia, midtre jura
  †Tetraphalerus largicoxa Lin Qibin, 1986 Guanyintan-formasjonen, Kina, midtre jura
  †Tetraphalerus mongolicus Ponomarenko, 1986 Gurvan-Eren-formasjonen, Mongolia, tidlig kritt
  †Tetraphalerus notatus Ponomarenko, 1997 Dzun-Bain-formasjonen, Mongolia, tidlig kritt

Eksterne lenker 
 
Tetraphalerus wagneri: 

Archostemata
Fossile insekter
Biller formelt beskrevet i 1901